da da da da da da nb da da da da da en en
Og så kom ællingen for 61 gang. - Svanholm Cricketklub
Tirsdag d. 26. december 2017 kl. 11:09 af Henrik Pfaff
Man kan følge klubbens alder, når man får Den Grimme Ælling. Den er nemlig udkommet lige så længe, som klubben har eksisteret. Og det lykkedes atter i år.
Redaktørerne Lars Bech Hansen og Søren Nissen har som i de fleste af årene forud igen frembragt et nummer, denne gang på 68 sider. Det havde de ikke kunnet uden hjælp af blandt flere Morten Petersson, der har frembragt tallene, herunder mammutstatistikken, hvor Allan From nu som første har rundet 17.000 point i løbet af 705 kampe.
Stofleverandører har også været Sonnich Thacker, Saif Ahmad, Søren Henriksen, Jørgen Jønsson for ikke at glemme Flemming Søegaard, der stadig er den spiler i klubben, der har spillet flest kampe nemlig 712, men han forfølges af de to andre medlemmer af 700 kampklubben, nemlig som omtalt Allan From og Morten Petersson med hver 705
Bladet uddeles pr hånd til ungdommen og seniorerne og sendes til old boys og de passive m.fl.
Postvæsenet er ikke, hvad det har været, så der kan sagtens gå ind i det nye år før bladet dukker op. Men mangler man stadig blade lidt ind i det nye år, så send en mail til foreningen – svanholmcc@mail.dk